Съдържание
Индекс 🔎︎

# Работа с Presenter Console

Програмата Presenter Console показва прожекцията на допълнителен екран (проектор или голям телевизор), докато средствата за управление на презентацията се показват на екрана на компютъра.

Presenter Console позволява допълнителен контрол върху презентациите, като показва различни изгледи на компютърния екран и на екрана за публиката. Изгледът на екрана на компютъра включва текущия и следващия кадър, бележките към кадрите (по желание) и таймер за презентацията.

Presenter Console работи само в операционни системи, които поддържат няколко дисплея, и само когато са свързани два дисплея (единият може да е вграденият дисплей на лаптопа).

## Активиране на Presenter Console

За да разрешите Presenter Console:

- Изберете LibreOffice - PreferencesИнструменти - Настройки - LibreOffice Impress - Общи.

- Изберете Разрешена конзола за водещия в областта „Презентация“.

За да активирате Presenter Console:

- Свържете допълнителен дисплей с компютъра си.

- Стартирайте прожекцията. Натиснете F5 или Shift+F5 или изберете Прожекция - Започване от първия кадър или Започване от текущия кадър.

## Управление на Presenter console

- Предишен: преминаване към следващия кадър.

- Следващ: преминаване към следващия кадър.

- Бележки: включва режима „Бележки“ на Presenter Console.

- Кадри: включва режима „Сортиране на кадри“ на Presenter Console.

- Рестартиране: нулиране на изминалото време на прожекцията

- Размяна: размяна на изгледите между екрана на компютъра и екрана за презентиране

- Затваряне: връщане към обикновен режим от режимите „Бележки“ и „Сортиране на кадри“

## Клавишни комбинации за Presenter Console

По време на прожекция с Presenter Console можете да използвате следните клавиши:

Действие | Клавиш или клавиши
--- | ---
Следващ кадър или ефект | Щракване с ляв бутон, стрелка надясно, стрелка надолу, интервал, Page Down, Enter, Return, N
Предишен кадър или ефект | Щракване с десен бутон, стрелка наляво, стрелка нагоре, Page Up, Backspace, P
Първи кадър | Home
Последен кадър | End
Предишен кадър без ефекти | Alt+Page Up
Следващ кадър без ефекти | Alt+Page Down
Превключване черен/нормален екран | B, '.'
Превключване бял/нормален екран | W, ','
Край на прожекцията | Esc, -
Скок към кадър с номер | Число, последвано от Enter
По-едър/по-ситен шрифт в бележките | G, S
Превъртане на бележките нагоре/надолу | A, Z
Преместване на курсора напред/назад в изгледа за бележки | H, L
Показване на Presenter Console | Ctrl+1
Показване на бележките за презентацията | Ctrl+2
Показване на общ преглед на кадрите | Ctrl+3

## Режими на Presenter Console

### Нормален режим

В нормалния режим на дисплея на компютъра се показва текущият кадър отляво и следващият отдясно.

### Режим „Бележки“

В режима „Бележки“ се показва текущият кадър отляво, бележките – отдясно и следващият кадър под текущия.

### Режим „Сортиране на кадри“

В режима „Сортиране на кадри“ на екрана на компютъра се показват всички кадри и е възможно да се покаже избран кадър извън реда на прожектиране.

Теми, свързани с показаната

Ръководство за потребителя на Impress Remote